Israel antaa luodinkestäviä autoja siirtokuntalaisille - MTVuutiset.fi
Israel antaa luodinkestäviä autoja siirtokuntalaisille
Israelin armeija aikoo antaa luodinkestäviä Mercedes Benz -autoja Länsirannalla asuville siirtokuntalaisperheille. Copyright MTV Oy 2000
Julkaistu 08.07.2001 17:32 (Päivitetty 09.07.2001 20:52 )
Israelin armeija aikoo antaa luodinkestäviä Mercedes Benz -autoja Länsirannalla asuville siirtokuntalaisperheille, joiden jäseniä on kuollut viime syyskuun jälkeen kiihtyneissä väkivaltaisuuksissa. Israelin radion mukaan ylimääräisiä luodinkestäviä saksalaisautoja on jäänyt armeijalle Etelä-Libanonin miehityksen päättymisen seurauksena. Israel lopetti miehityksen viime vuonna.
Armeija aikoo radion mukaan ottaa käyttöön myös uudenlaisen menetelmän tavallisten autojen muuttamiseksi luodinkestäviksi. Siirtokuntalaisten edustaja sanoi radiolähetyksessä odottavansa armeijan maksavan siirtokuntalaisten autojen muuttamisen luodinkestäviksi.
Uusi menetelmä on amerikkalaisen yrityksen kehittämä. Tavallisen auton tekeminen luodinkestäväksi maksaa noin 70 000 markkaa autoa kohden.